Sonic

Sonic l'è on personagg di videogioeugh creaa in del 1990 da la società giapponesa SEGA del qual lù l'è la mascotte.

 I Personagg 
  Sonic - l'è 'l protagonista del gioeugh , l'è on risc'porscell bloeu,el pussee svelt del mond, quand che 'l tacca a corr, nissun l'è bon de fermàll. 
 Dr. Eggman - L'è 'l nemis del Sonic, el voeur ciappàll per coppàll. In lombard el sò cognòmm el voeur dì "L'òmm oeuv".
 Tails - l'amis del Sonic , al gh'ha duu codinn che ghe permetten de volà; el ghe pias andà in sui aereoplan, l'è vun sempre informàa , che 'l ghe pias de studià.
 Amy Rose - La morosa del Sonic. La gh'ha semper con lee on martell grand e ross, e se on queivun el ghe da fastidi, lee ghe 'l picca in sul coo.
 Knuckles - on amis del Sonic, l'è on malnatt, che 'l sta semper deperlù. El viv in sù on'isoletta deperlù a protegg on smerald gigant.
 Big el Gat - a l'è un pasciarotton che l'gh'ha domà on sciatt per amis.
 Shadow - L'è 'l rivale del Sonic, in di gioeugh se cerca semper de capì el sò passaa, che l'è misterios.
 Rouge la Tegnoeula - a l'è ona tegnoeula ch'el ghe pias de cercà i tesòri e i danee, el cerca semper de robbà el smerald del Knuckles.
 Metal Sonic - l'è un robottin che el dr. Eggman l'ha faa per fermà el Sonic; de fatt a l'è svelt tant 'me lù.

 I Gioeugh 
Sonic l'è consideraa el rivale del Super Mario e, tant 'me lù , l'ha fa tanti gioeugh:
i pùsèe impurtant a hinn:

 Sonic el risc'porscell (Sonic the hedgehog)
 L'avventura del Sonic (Sonic adventure)
 La machinetta di borlòtt del dr. Robotnik (Dr. Robotnik's Mean Bean Machine) 
 Sonic S'cioppaa (Sonic Blast)
 Sonic e i corridor (Sonic Riders)
 Sonic de pressà ( Sonic Rush)
 Tucc quei del Sonic fann ona gara (Sonic All Star Racing)
 Sonic Sguinzajaa (Sonic Unleashed)
 Sonic e i anei segrett ( Sonic and the secret rings)
 I color del Sonic (Sonic Colors)

Categoria:Videosgioeugh
Categoria:Personagg de fintaria